เรื่องร้องเรียน (ถนน) วันที่ 2022-07-13 03:30:34 — แขวงบางมด เขตทุ่งครุ กรุงเทพมหานคร
สอบถามเรื่องการจัดงานขายสินค้าในสนามกีฬาฯ
  เนื่องด้วยในเวลานี้ สถานการณ์ภายในประเทศได้รับการผ่อนผะนผ่อนคลาย ให้ประชาชนมีความอิสีะในการใช้ชีวิตประจำวันได้ตามปรกติ สถานที่ค้าขายร้านค้าตลาด เปิดค้าขายตามปรกติ 
  แต่ทางพวกผมประชาชนผู้มาใช้บริการ สนามกีฬาศูนย์กีฬาเฉลิมพระเกียรติ เพื่อออกกำลังกายและการสันทนาการอื่นๆไม่เข้าใจและมีข้อสงสัยว่าทาง กรุงเทพมหานครเองก็ดี ทางกองการกีฬา ก็ดี มีเหตุจำเป็นอย่างไร ในการใช้ศูนย์กีฬาฯเป็นสถานที่จัดงานค้าขายสินค้า ในรูปแบบตลาดนัด ซึ่งปรกติการขายสินค้าในรูปแบบนี้มีกระจายอยู่ทั่วไปรอบๆบริเวณศูนย์ฯเช่น ตลาดนัดตลาด 61 ตลาดนัดวัดพุทธบูชา เป็นต้น
  อีกทั้งในการจัดไม่ใช่เป็นการจัดโดยสำนักงานเขตทุ่งครุ เช่น งานทุ่งครุเกษตรแฟร์ ซึ่งเป็นการจัดงานสนับสนุน กระจายรายได้ชุมชนในท้องถิ่น แต่การใช้สถานที่จัดงานในวันนี้ ผมเชื่อว่าไม่น่าใช่แนวความคิดหรือเจตนารมย์ของท่านผู้ว่า ชัชชาติ อย่างแน่นอน
 และที่สำคัญอีกประการ การใช้พื้นที่สนามกีฬา ศูนย์กีฬาฯมาใช้จัดงานนั้น ผลเสียที่ตามมาคือ
1.การทำลายภูมิทัศน์โดยรอบ การก่อให้เกิดมลภาวะทั้งในส่วนของเสียงและกลิ่น
2.ความเสียหายอุปกรณ์กีฬาต่างๆเช่น ลู่วิ่ง ที่ได้รับความเสียหายตลอด พื้นที่หญ้าเทียมในสนามฟุตซอล เป็นต้น ซึ่งภายหลังงานสิ้นสุดลง ทรัพย์สินต่างๆทั้งหลายเหล่านี้ได้รับความเสียหาย และต้องใช้งบประมาณของรัฐมาทำการซ่อมแซม แต่พอซ่อมแซมไปได้พักหนึ่งก็กลับมาจัดงานในรูปแบบนี้อีก เป็นการสิ้นเปลืองงบประมาณโดยใช่เหตุ
3.คราบน้ำมันที่ใช้ปรุงอาหารจำหน่าย และกลิ่นสิ่งปฎิกูลจากเศษอาหารที่ตกเหลือคงค้างไว้ ณ.เวลานี้คราบน้ำมันพร้อมกลิ่นจากการจัดงานครั้งล่าสุดเดือนมิถุนายน ยังคงปรากฏอยู่ สภาพลู่วิ่งเสียหายยังไม่ได้รับการบูรณะซ่อมแซม
4 การเก็บค่าเช่าพื้นที่ ซึ่งพื้นที่ตรงนี้เป็นพื้นที่ในความดูแลของกรุงเทพมหานคร และเป็นพื้นที่สาธารณะประชาชนใช้ร่วมกัน ดังนั้นในกรณีที่มีการเรียกเก็บค่าแผงขายสินค้าในอัตราที่สูง ย่อมไม่ใช่สิ่งที่ถูกต้องและชอบด้วยกฏหมาย (ชอบที่เรื้องนี้จะต้องมีการตรวจาอบจากหน่วยงานที่เกี่ยวข้อง อาทิเช่น ปปช.)
5.และจากข้อาันนิษฐานและข้อเท็จจริงที่ได้ยินรับฟังมา เรื่องการจ่ายค่าตอบแทนในการใช้พื้นที่ เรื่องนี้ จนท.ตลอดจนบุคคลากรในศูนย์ฯต่างทราบดี และเป็นเรื่องที่ไม่สมควรอย่างยิ่งในการใช้สถานที่ราชการในการหาประโยชน์
  จากข้อเท็จจริงตามที่ได้กล่าวมา ผมและบรรดาสมาชิกอีกหลายๆคนมีความประสงค์ขอให้ทบทวนและพิจารณาถึงการใช้พื้นที่ในศูนย์กีฬาเฉลิมพระเกียรติบางมด เป็นสถานที่จัดงานตลาดนัด?ว่ามีเหตุอันตำเป็นหรือเหมาะสมอย่างไร
  ด้วยความนับถือ